২০১৫ সালে জাজ মাল্টিমিডিয়ার ‘আশিকী’ ছবিতে অভিনয় করার মাধ্যমে রুপালি পর্দায় পা রাখেন নুসরাত ফারিয়া। এরপর ‘হিরো ৪২০’, ‘প্রেমী ও প্রেমী’, ‘বাদশা’, ‘বস ২’, ‘ইন্সপেক্টর নটি কে’ ছবিতে অভিনয় করে আলোচনায় আসেন তিনি। নতুন ছবিতে চুক্তিবদ্ধ হওয়ার ব্যাপারে জানতে চাইলে তিনি বলেন, ‘বিরতির পর অভিনয়ে ফিরছি এটা নিশ্চিত। কয়েকটি ছবি নিয়ে কথা হচ্ছে। শাহেনশাহ ছবিটি নিয়েও কথা হচ্ছে, তবে এখনো সাইন হয়নি। তার আগে ছবিটি নিয়ে কিছু বলতে চাই না।’